ᱵᱷᱤᱹ ᱢᱚᱦᱤᱱᱤ ᱜᱤᱨᱤ

ᱰᱨᱹ ᱵᱷᱤ ᱢᱚᱦᱤᱱᱤ ᱜᱤᱴᱤ (ᱤᱝᱞᱤᱥ:V. Mohini Giri) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱹᱣᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱠᱟᱹᱢᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱢᱮᱱᱟᱜ ᱢᱤᱫ ᱥᱮᱵᱟ ᱜᱟᱶᱛᱟ "ᱜᱤᱞᱰ ᱚᱯᱷ ᱥᱚᱨᱵᱷᱤᱥ" ᱨᱮᱱ ᱢᱩᱬᱩᱛ ᱠᱟᱹᱢᱤᱭᱟᱹ ᱵᱟᱝᱢᱟ ᱪᱮᱭᱟᱨᱢᱮᱱ ᱠᱟᱱᱟᱭ ᱾ ᱑᱙᱗᱙ ᱥᱟᱞᱮ ᱨᱮ ᱵᱮᱨᱮᱫ ᱟᱠᱟᱱ ᱱᱚᱶᱟ ᱜᱟᱶᱛᱟ ᱫᱚ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱠᱚᱣᱟᱜ ᱥᱮᱪᱮᱫ ᱟᱹᱭᱫᱟᱹᱨ, ᱪᱟᱹᱠᱨᱤ, ᱠᱟᱹᱣᱰᱤ ᱟᱹᱨᱤ ᱨᱟᱱᱟᱠᱷᱟ ᱮᱢᱟᱱ ᱞᱮᱠᱟᱱᱟᱜ ᱠᱚᱭ ᱠᱟᱢᱤ ᱠᱟᱱᱟ ᱾ ᱞᱟᱹᱲᱦᱟᱹᱭ ᱨᱮ ᱜᱩᱨ ᱟᱠᱟᱱ ᱯᱷᱟᱹᱫᱽ ᱠᱚᱨᱤᱱ ᱨᱟᱺᱰᱤ ᱵᱟᱹᱦᱩ ᱠᱚ ᱤᱫᱤ ᱠᱟᱛᱮ ᱑᱙᱗᱒ ᱥᱟᱞᱮ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱢᱤᱫ ᱜᱟᱶᱛᱟᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱛᱮ ᱑᱙᱙᱕ ᱥᱟᱞᱮ ᱠᱷᱚᱱ ᱑᱙᱙᱘ ᱥᱟᱞᱮ ᱦᱟᱹᱵᱤᱡ ᱛᱤᱨᱞᱟᱹ ᱟᱭᱚᱜᱽ ᱨᱤᱱ ᱢᱩᱠᱷᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾

᱒᱐᱐᱗ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱟᱨᱟᱭ ᱛᱮ ᱢᱚᱦᱤᱱ  ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱥᱚᱱᱢᱟᱱ ᱯᱫᱽᱢᱚᱵᱷᱩᱥᱚᱬ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾

 ᱡᱤᱭᱚᱱ ᱟᱨ ᱜᱷᱟᱨᱚᱡᱽ 
ᱢᱚᱦᱤᱱᱤ ᱫᱚ ᱑᱙᱓᱘ ᱥᱟᱞᱮ ᱨᱮ ᱩᱛᱚᱨᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱰᱨ ᱵᱷᱤᱹ ᱮᱥᱹ ᱨᱟᱢ ᱧᱩᱛᱩᱢ ᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱮᱶ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱢᱚᱦᱤᱱ ᱟᱡᱟᱜ ᱥᱚᱱᱮᱨ ᱥᱤᱫ ᱠᱮᱫ ᱛᱟᱭᱚᱢ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ  ᱨᱮ ᱢᱟᱨᱮ ᱥᱤᱧᱚᱛᱤᱭᱟᱹ ᱱᱟᱜᱟᱢ ᱪᱮᱛᱟᱱ ᱨᱮ ᱠᱷᱚᱸᱫᱨᱚᱸᱫᱽ ᱮ ᱮᱦᱚᱵ ᱞᱮᱫ ᱞᱮᱫ ᱛᱟᱦᱮᱸᱫ ᱟᱨ  ᱛᱟᱭᱚᱢ ᱛᱮ ᱩᱱᱤ ᱫᱚ ᱡᱤᱹ ᱵᱤᱹ ᱯᱟᱱᱛᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱦᱟᱥᱤᱞ ᱞᱮᱫ ᱛᱟᱦᱮᱸᱫ ᱾ 

ᱢᱚᱦᱤᱱᱤ ᱜᱤᱨᱤ ᱟᱡ ᱦᱚᱧᱦᱟᱨ ᱵᱟᱵᱟ ᱵᱚᱨᱟᱦᱜᱤᱨᱤ ᱵᱷᱮᱝᱠᱚᱴᱜᱤᱨᱤ ᱫᱚ ᱥᱤᱧᱚᱛ ᱨᱤᱱ ᱢᱟᱨᱮ ᱫᱤᱥᱚᱢ ᱜᱚᱢᱠᱮ (ᱨᱟᱥᱴᱨᱚᱯᱚᱛᱤ) ᱛᱟᱦᱮᱸ ᱠᱟᱱᱟᱭ ᱾ 

ᱠᱟᱹᱢᱤ
ᱢᱚᱦᱤᱱ ᱫᱚ ᱯᱩᱭᱞᱩ ᱥᱮᱪᱮᱫ ᱛᱷᱚᱱᱚᱛ ᱨᱮ ᱥᱮᱞᱮᱫ ᱠᱟᱛᱮ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱮᱦᱚᱵ ᱫᱚ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱹᱜᱟᱲ ᱨᱮ ᱛᱤᱨᱞᱟᱹ ᱛᱷᱚᱱᱚᱛ ᱨᱮ ᱥᱮᱞᱮᱫ ᱠᱟᱛᱮ ᱥᱮᱪᱮᱫ ᱮ ᱮᱢᱮᱠᱚ ᱠᱟᱱ ᱛᱟᱦᱮᱸᱫ ᱾  ᱛᱟᱭᱚᱢ ᱛᱮ ᱑᱙᱗᱑ ᱥᱟᱞᱮ ᱨᱮ ᱥᱤᱧᱚᱛ-ᱯᱟᱠᱤᱥᱛᱟᱱ ᱞᱟᱹᱲᱦᱟᱹᱭ ᱨᱮ ᱡᱤᱣᱤ ᱵᱟᱹᱛᱤ ᱤᱬᱤᱡ ᱟᱠᱟᱱ ᱵᱤᱨ ᱠᱚᱨᱤᱱ ᱵᱟᱹᱦᱩ ᱠᱚ ᱥᱟᱢᱴᱟᱣ ᱠᱟᱛᱮ ᱑᱙᱗᱒ ᱥᱟᱞᱮ ᱨᱮ ᱢᱚᱦᱚᱱ ᱫᱚ ᱢᱤᱫ ᱜᱟᱶᱛᱟᱭ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾  ᱚᱱᱟ ᱛᱟᱭᱚᱢ ᱒᱐᱐᱐ ᱥᱟᱹᱦᱤᱛ ᱨᱮ ᱱᱩᱠᱩ ᱛᱤᱨᱞᱟᱹ ᱠᱚᱣᱟᱜ ᱥᱚᱥᱚᱫ ᱴᱮ ᱛᱮᱭᱟᱨ ᱟᱠᱟᱱ ᱠᱚᱧᱮ ᱮᱥᱤᱭᱟᱹ ᱜᱟᱶᱛᱟ  ᱨᱤᱱᱤᱡ ᱛᱷᱟᱯᱚᱱᱚᱤᱭᱟᱹ ᱟᱨ ᱴᱨᱚᱥᱴ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱞᱮᱱᱟᱭ ᱾

ᱥᱤᱧᱚᱛ ᱨᱮ ᱨᱮᱸᱜᱮᱡ ᱛᱮ ᱟᱭᱢᱟ ᱦᱚᱲ ᱠᱚ ᱜᱩᱡᱩᱜ ᱠᱟᱱ ᱛᱟᱦᱮᱸᱫ, ᱚᱱᱟᱛᱮ ᱱᱤᱣ ᱭᱚᱨᱠ ᱨᱮᱱᱟᱜ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱜᱟᱶᱛᱟ ᱥᱤᱧᱚᱛ ᱨᱮ ᱢᱤᱫ ᱯᱨᱚᱡᱮᱠᱴ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ "ᱫᱚ ᱦᱚᱱᱜᱚᱨ ᱯᱨᱚᱡᱮᱠᱴ" ᱾ ᱱᱚᱶᱟ ᱫᱟᱨᱟᱭ ᱛᱮ ᱥᱤᱧᱚᱛ ᱨᱮᱱᱟᱜ ᱨᱮᱸᱜᱮᱡ ᱛᱮ ᱜᱩᱡᱩᱜ ᱞᱮᱠᱟᱱ ᱦᱟᱱᱟᱥ ᱥᱟᱦᱟᱭ ᱞᱟᱹᱜᱤᱫ ᱾ ᱱᱚᱶᱟ ᱜᱟᱶᱛᱟ ᱨᱤᱱᱤᱡ ᱵᱚᱨᱰ ᱢᱮᱢᱵᱚᱨ ᱞᱮᱠᱟᱴᱮ ᱢᱚᱦᱤᱱᱤ ᱫᱚᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱟᱨ ᱛᱟᱭᱚᱢ ᱱᱚᱶᱟ ᱨᱤᱱᱤᱡ ᱪᱮᱭᱟᱨᱢᱮᱱ ᱦᱚᱸᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ 

ᱢᱟᱹᱱ ᱟᱨ ᱥᱤᱯᱷᱟᱹ
ᱢᱚᱦᱤᱱᱤ ᱜᱤᱨᱤ ᱟᱡᱟᱜ ᱥᱟᱶᱛᱟ ᱥᱩᱥᱟᱹᱨ ᱟᱨ ᱱᱟᱱ ᱦᱩᱱᱟᱹᱨ ᱩᱛᱱᱟᱹᱣ ᱠᱟᱹᱢᱤᱦᱚᱨ ᱞᱟᱹᱤᱫ ᱛᱮ ᱒᱐᱐᱗ ᱥᱟᱞᱮ ᱨᱮ ᱩᱱᱤ ᱫᱚ ᱯᱚᱫᱽᱢᱚᱵᱷᱩᱥᱚᱬ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾  ᱯᱚᱫᱽᱢᱚᱵᱷᱩᱥᱚᱬ ᱫᱚ ᱦᱩᱭᱩᱜ ᱠᱟᱱᱟ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱥᱚᱱᱢᱟᱱ ᱾ ᱩᱱ ᱚᱠᱛᱚ ᱥᱤᱧᱚᱛ ᱨᱤᱱᱤᱡ ᱨᱟᱥᱴᱨᱚᱯᱚᱛᱤ ᱵᱟᱝᱢᱟ ᱫᱤᱥᱚᱢ ᱜᱚᱢᱠᱮ ᱫᱚ ᱰᱨᱹ ᱮᱹ ᱯᱤᱹ ᱡᱮᱹ ᱚᱵᱽᱫᱩᱞ ᱠᱚᱞᱟᱢ ᱯᱚᱫᱽᱢᱚᱵᱷᱩᱥᱚᱬ ᱥᱤᱨᱯᱷᱟᱹᱭ ᱪᱟᱞ ᱟᱫᱮ ᱛᱟᱦᱮᱸᱫ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 





ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙